PuMa-Volley

**PuMa-Volley** on pohjoishelsinkiläinen lentopalloseura. PuMa-Volley sai alkunsa helmikuussa 1989, kun Puistolan Urheilijoiden ja Malmin Palloseuran lentopalloilijat perustivat lentopallolle oman erikoisseuran. Lyhenne PuMa tuleekin seuran alkuperäisestä toimialueesta Puistola-Malmi akselilla.  

PuMan kotisalina toimi pitkään Puistolan urheilutalo, mutta syksyllä 2021 Tapulikaupunkiin valmistuneesta Lehto Areenasta tuli PuMan uusi valmennuskeskus. PuMan toiminta perustuu suuresti vapaaehtoistyöhön. Kaudella 2023–2024 PuMa-Volleysta tuli Suomen suurin lentopalloseura, kun PuMa ohitti Nurmon Jymyn pelaajien määrässä. PuMan miesten edustusjoukkue pelaa miesten 1-sarjaa. 

PuMan naisten edustusjoukkue pelaa naisten 1-sarjaa.
## Historia

### Alkuvuodet
PuMa-Volley miesten joukkueen tarina alkaa kaudesta 2016–2017, kun PuMan B- ja C-ikäisistä nuorista kerätty joukkue lähti pelaamaan 4-sarjaa. Joukkueen pelaajavalmentajana toimi muuan Jyrki Nurminen. Sama kuvio toistui kaudella 2017–2018. Menestys 4-sarjassa oli kehnoa.

Kaudelle 2018–2019 4-sarjan nimi muuttui aluesarjaksi, kun valtakunnallinen 3-sarja lopetettiin. PuMa jatkoi pelejään aluesarjassa vaihtelevalla menestyksellä kauteen 2020–2021 asti. Joukkueen johto alkaa keväällä 2021 haaveilemaan miesten edustusjoukkueesta 2-sarjassa.

### 2-sarja
PuMalle perustettiin miesten edustusjoukkue ensimmäistä kertaa seuran historiassa kaudelle 2021–2022 miesten 2-sarjaan. Joukkue koostui PuMan nuorista A- ja B-ikäisistä pelaajista. Joukkue teki farmisopimuksen 1-sarjassa pelaavien Karhulan Veikkojen kanssa. Seuran historian ensimäinen voitto 2-sarjassa tuli 31. lokakuuta 2021 Salon Viestiä vastaan. Loppukausi 2-sarjassa sujui ilman merkittävää menestystä.

Kaudelle 2022–2023 PuMan päävalmentajaksi siirtyi Helsinki Volleysta konkarivalmentaja Ismo Tuominen. PuMan nuori joukkue menestyi toisella kaudella 2-sarjassa hyvin päästen puolivälieriin asti. PuMan A-poikien joukkue, jossa suurin osa edustusjoukkueen pelaajista pelasi, menestyi myös hyvin, sijoittuen SM-sarjassa neljänneksi. Kesällä 2023 PuMa-Volleyn miehet nousivat kabinettipäätöksellä miesten 1-sarjaan vähäisen joukkuemäärän takia.

### 1-sarja
Kausi 2023–2024 oli seuran historian ensimmäinen miesten 1-sarjassa. Joukkueeseen siirtyi nuoria pelaajia hajonneesta Karhulan Veikkojen 1-sarjajoukkueesta, sekä Aatu Vihola Raision Loimun liigajoukkueesta. PuMa-Volley teki farmisopimuksen liigajoukkue Vantaa Ducksin kanssa. Syyskaudella menetys oli erittäin heikkoa ja seurahistorian ensimmäinen miesten 1-sarjan otteluvoitto tuli vasta 14. tammikuuta 2024, kauden 14. ottelussa Pälkäneen Luja-Lukkoa vastaan erälukemin 1-3. Kauden aikana joukkueeseen siirtynyt beach volley-tähti Santeri Sirén teki PuMasta iskukykyisemmän ryhmän. PuMan lopullinen sijoitus 8 joukkueen sarjassa oli 7:s voitettuaan kauden aikana 5 ottelua.

Kaudelle 2024–2025 joukkue pysyi pitkälti samana. Tuominen jatkoi edelleen päävalmentajana, mutta Sirén lopetti lentopallo- ja beach volley-uransa. Vihola siirtyi paikallisvastuksen Vantaa Ducksin joukkueeseen, joka oli tippunut 1-sarjaan, joten farmisopimusta ei jatkettu. Joukkueeseen saapui kuitenkin ansioitunut laituri Miro Määttänen. Yksi kauden kohokohdista oli 8. marraskuuta pelattu ottelu, jolloin Lehto Areenassa tehtiin miesten otteluiden yleisöennätys. 287 katsojaa oli katsomassa, kun kotijoukkue PuMa kukisti pääkaupunkiseudun paikalliskamppailussa Vantaa Ducksin erin 3–1 (19–25, 25–19, 25–19, 25–20).  PuMa voitti lopulta runkosarjassa 10 ottelua sijoittuen 31 pisteellä kuudenneksi. Puolivälierissä vastaan asettui Lempo-Volley, joka voitti ottelusarjan voitoin 2–0 (1–3, 3–1). Joukkueen loppusijoitus 12 joukkueen 1-sarjassa oli kuudes.

Kaudelle 2025–2026 joukkue pysyi edelleen hyvin samana, mutta Vantaan Ducksia vastaan pelattavan paikkallisderbyn asetelma muuttui, kun Miro Määttänen ja PuMan tueksi loppukaudeksi tullut Antti "Muse" Vallin siirtyivät PuMasta Ducksiin. Runkosarjassa molemmat paikallispelit päättyivätkin Vantaa Ducksille puhtaasti 3–0 Kauden kohokohtiin lukeutui Suomen Cupin toisen kierroksen ottelu Mestaruusliigajoukkue TUTO Volleyta vastaan, jonka PuMa hävisi niukasti 2–3. PuMa voitti ottelun ensimmäisen erän peräti 25–13. PuMa voitti runkosarjassa 11 ottelua sijoittuen 32 pisteellä seitsemänneksi. Puolivälierissä pelattiin jälleen paikallispelejä Vantaa Ducksia vastaan. Ducks voitti ottelusarjan 2–0 (1–3, 3–1), kun se kaatoi kotiottelussaan PuMan toistamiseen Vantaan Energia -areenalla. Loppusijoitus 12 joukkueen 1-sarjassa oli seitsemäs.

## Joukkue

### 2025–2026

*Päävalmentaja: Ismo Tuominen 
*Apuvalmentaja: Pasi Tiermas 
* Joukkueenjohtaja: Ville Kauppi 
* Huoltaja: Petri Novitsky 
* Tilastot: Satu Lehto  

*Ottelumäärät ennen kauden 2025-2026 alkua*

### 2024–2025

*Päävalmentaja: Ismo Tuominen 
* Joukkueenjohtaja: Ville Kauppi 
* Huoltaja: Petri Novitsky 
* Tilastot: Satu Lehto  

*Ottelumäärät ennen kauden 2024-2025 alkua*

### 2023–2024

*Päävalmentaja: Ismo Tuominen 
* Joukkueenjohtaja: Ville Kauppi 
* Huoltaja: Petri Novitsky 

*Ottelumäärät ennen kauden 2023-2024 alkua*

### 2022–2023

*Päävalmentaja: Ismo Tuominen 
*Apuvalmentaja: Jarno Huupponen 
* Joukkueenjohtaja: Ville Kauppi 
* Huoltaja: Petri Novitsky 

### 2021–2022

*Päävalmentaja: Juha Laurila 
*Apuvalmentaja: Jarno Huupponen 
*Apuvalmentaja: Jyrki Nurminen 
* Joukkueenjohtaja: Ville Kauppi 
* Huoltaja: Petri Novitsky 

## Saavutukset

### Miehet

* 1-sarja nousu: 2022–2023

### Pojat
Lähde:

#### A-pojat

* SM-pronssi: 2002, 2012
* Power Cup hopea: 2022, 2023

#### B-pojat

* SM-kulta: 2000, 2001
* SM-hopea: 1999
* SM-pronssi: 2011
* Power Cup pronssi: 2024
* AM-kulta: 2005, 2006, 2019, 2023, 2024, 2025
* AM-hopea: 2018, 2022

#### C-pojat

* SM-kulta: 1999
* SM-hopea: 2024
* SM-pronssi: 1998, 2023
* Power Cup kulta: 2023
* AM-kulta: 2017, 2023, 2024, 2025
* AM-hopea: 2020
* AM-pronssi: 2019, 2022, 2023, 2024, 2025

#### Huomiot

## Tunnustukset

* Suomen lentopalloliiton Sinettiseura (Tähtiseura-laatuohjelma 2018-) 1996, 2002, 2008, 2013, 2017
* Helsingin kaupungin vapaaehtoistyön tunnustus 2014
* Vuoden Helsinkiläinen urheiluseura 2019
* Suomen suurin lentopalloseura 2025

## Lähteet

## Aiheesta muualla

* Seuran sivut